Diari Oficial de la Generalitat Valenciana


Sumari del DOGV 3858, del 17-10-2000 (2000/8014)

ACORD de 20 de juliol de 2000, de la Comissió Territorial d'Urbanisme de Castelló, que fa referència a la modificació puntual número1 del Pla General de Soneja.
----------------------------------------------------------------------------------------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8014


Data del document
:   20-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Soneja
    * pla d'urbanisme

ACORD de 20 de juliol de 2000, de la Comissió Territorial d'Urbanisme de Castelló, que fa referència a la modificació puntual número1 del Pla General de Soneja. [2000/M8014]
  
Vist l'expedient que fa referència a la modificació puntual número 1 del Pla General de Soneja, i de conformitat amb els següents,
  
Antecedents
  
Primer. El Ple de l'Ajuntament de Soneja, en la sessió de 23 de març de 2000, va acordar exposar al públic la modificació, la qual cosa es va portar a terme per mitjà dels anuncis publicats en el periòdic Mediterráneo, de 4 d'abril de 2000 i en el Diari Oficial de la Generalitat Valenciana, de 17 de abril de 2000. Transcorregut el període d'informació al públic, durant el qual no es van formular al·legacions, el ple de l'ajuntament va aprovar provisionalment la modificació el 30 de maig de 2000, després de la qual cosa l'expedient es tramet al servei territorial d'urbanisme, per a l'aprovació definitiva el 4 de juliol de 2000.
  
Segon. El projecte consta de memòria i plànols.
  
Tercer. L'objecte de la modificació consisteix a desplaçar el traçat d'un carrer situat en la unitat d'execució número 1 del Pla General de Soneja, i conservar la seua amplària i superfície, i sense increment d'edificabilitat. Segons la memòria justificativa, la modificació pretén facilitar el desenvolupament d'aquesta unitat d'execució i salvar les dificultats de la reparcel·lació.
  
Quart. L'11 de maig de 2000 va ser emés un informe previ per la Direcció General d'Urbanisme i Ordenació Territorial.
  
Fonaments de dret
  
Primer. La tramitació de la modificació del Pla General de Soneja ha sigut correcta, d'acord amb el que estableix l'article 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU), això en relació amb l'article 175 i 158 i següents del Reglament de Planejament de la Comunitat Valenciana, aprovat pel Decret 01/1998, de 15 de desembre (d'ara endavant RPCV).
  
Segon. La documentació està completa, als efectes del que disposa l'article 27 de la LRAU, això en relació amb l'article 45 i següents i concordants del RPCV.
  
Tercer. La modificació que s'examina comporta la introducció d'alteracions en l'ordenació detallada que estableix el Pla General de Soneja en l'àmbit de la unitat d'execució número 1 del sòl urbanitzable.
  
La determinació concreta de la qualificació d'uns terrenys inclosos en el sòl urbà o en el sòl urbanitzable amb ordenació detallada o del traçat d'uns vials s'emmarca clarament dins de la discrecionalitat del planejament urbanístic, i en aquests casos l'administració té una àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser realitzada per l'ajuntament, des de la representació que li confereix la legitimació democràtica.
  
La LRAU recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la pròpia representativitat. Com s'indica en el preàmbul de la LRAU, aquesta Llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran considerar l'oportunitat de les iniciatives urbanístiques que se li plantegen.
  
En el present cas, tenint en compte l'abast de la modificació no s'observen obstacles legals a la possible aprovació definitiva.
  
Quart. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efecte de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament la modificació puntual del Pla General de Soneja relativa a la unitat d'execució número 1.
  
Contra aquest acord, que no posa fi a la via administrativa, es podrà interposar recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 20 de juliol de 2000.- El secretari de la Comissió Territorial d'Urbanisme: Fernando Renau Faubell.
  
València, 2 d'octubre de 2000.- El secretari general: Gaspar Peral Ribelles.